# data[].attributes.body
Keret játék: "Milyen messzire tud a nyuszi ugrani?"
(Távol ugrásra készítő gyakorlat)

Kijelölünk a gyermeknek egy helyet, lehet ez járdán krétával, az udvaron egy bottal, rossz idő esetén a lakásban szőnyegen egy laposabb játék mögül. Mekkorára tud elrugaszkodni onnan, és megjelöljük a helyt ahova érkezett. Le is mérhetjük, és ösztönözhetjük, hogy próbáljon nagyobbat ugrani a kis "nyuszi" !

# data[].attributes.body
Húsvéti tojás
Eszközök:

Olló
Ragasztó
Színespapír
Fehér lap 2x

A színes lapokat a gyermekek vágják csíkokra.(akár téphetik is) Az egyik fehér lapra rajzoljunk egy tojás formát, a közepéből indítva vágjuk ki, és a másik lapra így át rajzolhatjuk a tojás formát, melyre a tépett/vágott csíkokkal díszíthetnek a gyerekek, majd ragasszuk össze a két fehér lapot!

# data[].attributes.body
Bús Ilona : Húsvéti Tojás

Valamikor nagyon régen egymás tőszomszédságában lakott egy nagyon szegény és egy nagyon gazdag asszony. Húsvét előtt a nagyon gazdag konyhájában sült a rétes, kelt a fánk. A sok jó illat csak úgy áradt a szegény udvarába; ott játszottak a a gyerekei. Egyszerre csak a legidősebb, a hatéves Rozika így szólt:

– Édesanyám! Minálunk miért nem sül valami a kemencében?

– Nincsen tojásom, amivel kalácsot vagy fánkot süthetnék.

– Kérek én a szomszédban, van ott annyi kacsa, liba, tyúk, hogy ellepik az udvart, tojnak azok eleget. – mondta a kislány.

– Vigyázz, még rád uszítják a kutyát és megharap…! – intette az anyja, de Rozika nem ijedt meg a harapós kutyától és kiskosarával átment a szomszédba. Alig lépett az udvarba, már messziről rákiáltottt a gazdag asszony:

– Mit akarsz itt?

Rozika illedelmesen köszönt és így szólt: – Csak pár tojást szeretnék kérni, hogy édesanyám kalácsot süthessen az ünnepre.

– To-já-ááá-st!? –húzta a szót a gazdag – drága kukoricán, árpán neveltem a tyúkjaimat, nem osztogatom én a tojást senkinek se, magamnak kell mind! Menj a rétre, kérj a madaraktól, azok talán adnak…! – szólt és becsapta a gyerek orra előtt az ajtót.

Rozika egy percig szótlanul állt, majd hirtelen felvidulva a rétre futott. Virágillat, madárcsicsergés fogadta a kislányt. A nap melegen simogatta arcocskáját, színes pillangók röppentek elé, a tavaszi szellő, a futó felhő, valamennyien mintha csak kérdezték volna. „ Mit kívánsz, Rozika?” A kislány megérezte a szíves fogadtatást és lelkendezve mondta.

– Kedves madárkák, ünnepre készülődünk, sok testvérem van, de egy csepp kalácsot sem tud sütni édesanyám, mert egyetlen tojásunk sincsen. Kértem a gazdag szomszédasszonytól, de az nem adott, hozzátok jöttem hát. Kérlek szépen benneteket, adjatok nekünk pár tojást! – Kosárkáját egy bokor alá tette. – Holnap érte jövök, jó? – kérdezte kedvesen és hazaszaladt.

A madarak összedugták a fejüket. – Csip-csip-csip-csirip-csipogta egy pacsirta – hallottátok, mit kért a kislány?

– Csip-csip-csip, hallottuk és adunk, adunk…Egyszerre nagy sürgés-forgás keletkezett a réten, a madárkák szárnya libbent-lobbant, a kosárkára telepedtek és potty!…egy-egy tojást ejtettek bele. A nap kacagott örömében, amikor ezt látta, és fényes sugarával megfestett egy kis tojást. Most már volt a kosárban egy aranytojás is. Ekkor ért oda nyuszika.

– Mak-mak-mak, mi van itt?

– Nézz csak a kosárba, te kis csacska –figyelmeztette egy kék harangvirág. A nyuszi elámult:

– Ó, de sok szép tojás! Fessük színesre őket! Gyertek! – szólt a virágoknak, és már jött is a sárga kankalin, a lila kökörcsin meg a tűzpiros pipacs. Alkonyatkor a kis kosár sok-sok színes tojással volt tele. Meglátta ezt a hold.

– No, most hadd fessek egyet én is ezüstre! –és fényét egy kis tojásra festette.

Rozika reggel kiszaladt a rétre. Ó, milyen boldogan nevetett, amikor a sok színes tojást meglátta a kosárban és mellette őrzőként egy tapsifüles nyuszikát! Csodálkozva nézett rá:

– Talán te festetted?

– Mak-mak-mak, igen, de a tojásokat ők adták – és a röpködő madarakra mutatott.

– Tudom, tudom! –nevetett Rozika és köszönetet mondott a madaraknak, a rét virágainak és a napnak. Hazaszaladt a sok színes tojással, de mivel akadt köztük néhány fehér is, édesanyja kalácsot sütött belőlük. Nagy lett a kalács, és a sok gyerek úgy jóllakott vele, mint a duda…

Azóta minden esztendőben tavasszal nagy sürgés-forgás van a réten: a sok nyuszi festi a tojásokat. Úgy, ahogy elmondtam ebben a mesében.

https://padlet.com/palkovitszsster/1dck5heeq6fgo7on

# data[].attributes.body
Környezetünkben, kirándulás alkalmával barka, vagy aranyeső bokor virágzásának, fejlődésének megfigyelése. Meghallgatjuk a tavasz hangjait, a madarak csicsergését.  Interneten kereshetünk "hazai" madaraink hangjait, és séták alkalmával a látott madarakat beazonosíthatjuk és hozzájuk tartozó hangokat meghallgathatjuk, és a rá vonatkozó érdekességeket is olvashatunk. Megbeszélhetjük,hogy tojásból kelnek ki. Ennek kapcsán pedig a tojás formájáról,nagyságukról, felhasználásukról, és ilyenkor húsvét alkalmával a díszitési technikákról. Hagyományos technikák és már a mai kor technikáiról. (írókázás, patkolás,a régebbi technikák,a decupázs, fonállal díszítés pedig újabb díszítési formák)

# data[].attributes.body
Hová mégy te kisnyulacska....
https://www.youtube.com/watch?v=6DztrggWwlY

Gryllus Vilmos - Kányádi Sándor: Kérdezgető (gyerekdal)

https://www.youtube.com/watch?v=VbNk4oOO7bU

# data[].attributes.body
Kelj föl párnáidról, szép ibolyavirág,
Nézz ki az ablakon, milyen szép a világ!
Megöntözlek szépen az ég harmatával,
Teljék a tarisznya szép piros tojással!

Tündérországból jöttem én,
Tündérországból gyöngyharmatot
hoztam én.
Tündérország gyöngyharmatja
szálljon a fejedre,
Piros tojás, hímes tojás,
ugorj a zsebembe!

Jó reggelt, jó reggelt, kedves liliomszál,
Megöntözlek rózsavízzel, hogy ne hervadozzál.
Kerek erdőn jártam, piros tojást láttam
Bárány húzta rengő kocsin mindjárt ide szálltam.
Nesze hát rózsavíz, gyöngyöm, gyöngyvirágom,
Hol a tojás, piros tojás, tarisznyámba várom!

# data[].attributes.body
Mentovics Éva:
A tojásfestés

Nyúl apónak sok a gondja.
Jajveszékel, fejét fogja.
– Reggel óta görnyedezek.
Hol van a sok nyuszigyerek?

Kupacokban áll a tojás,
nyakunkon van a locsolás.
Hogy készüljünk a Húsvétra?
Festésre vár százhúsz véka…

K. László Szilvia: Húsvét

Tapsifüles nagy munkában,
Húsvét napja közeleg.
Nyusziéknál kicsi és nagy, piros tojást festeget.
Mikor elkészül a nagy mű,
kis kosárba helyezik,
s meglepetés-ajándékkal
alaposan elrejtik.

Úgy hallottam, itt is jártak,
valamit elrejtettek...
Vajon hol lehet a kosár?
Keressük meg, gyerekek!